Carlos Chagas
Carlos Justiniano Ribeiro Chagas (Oliveira, 9. srpnja 1879. – Rio de Janeiro, 8. studenog 1934.) je bio brazilski liječnik, naučnik i bakteriolog koji je radio kao kliničar i naučnik. Dok je radio na Institutu Oswaldo Cruz, Chagas je 1909. godine otkrio novu bolest koja je po njemu nazvana Chagasova bolest, a poznata je i kao američka tripanosomijaza. Chagasova bolest je parazitskog porijekla, a izaziva simptome kroz dvije faze, onu akutnu i kroničnu. Bolest je uglavnom endemska u karakteru, no zna se pojaviti i u neendemskim krajevima izvan Latinske Amerike. 

Chagas zauzima posebno mjesto u historiji medicine. Radeći u izrazito primitivnim uvjetima, Chagas je detaljno opisao potpuno novu infektivnu bolest - njezin patogen, vektor, domaćina, kliničku manifestaciju i epidemiologiju. Chagas je također bio prvi koji je otkrio i prikazao parazitski rod gljiva Pneumocystis, koji će kasnije postati poznat po PSP-u. Dva je puta bio nominiran za Nobelovu nagradu za fiziologiju ili medicinu (1913. i 1921. godine), no nikada ju nije dobio. Njegov glavni oponent bio je dr. Júlio Afrânio Peixoto, predvodnik brazilskog programa eugenike, koji je, koristeći svoje akademske titule i utjecaj, uspješno lobirao protiv Chagasa. Godine 1921. Chagas je bio jedini pravi kandidat, no Akademija te godine nikome nije dodijelila nagradu. 

Preminuo je u Riju de Janeiru od srčanog udara, 8. studenog 1934. godine. 

Brazilski liječnici